**Pavonis Mons** é un gran volcán de escudo que está situado na rexión de Tharsis do planeta Marte. É o volcán que está no medio na cadea de tres volcán chamados colectivamente os Tharsis Montes e está centrado sobre as coordenadas 0,79° N 246,6° E. O volcán foi descuberto pola sonda Mariner 9 no ano 1971 e orixinalmente foi chamada *Mancha central* (ou mancha do medio). Recibiu o seu nome actual no ano 1973, Pavonis Mons en latín significa "Monte do pavo".

Descrición Xeral
----------------

Mapa do cuadrángulo de Tharsis. Pavonis Mons queda na beira sur.
Pavonis Mons queda na beira sur do cuadrángulo de Tharsis - aproximadamente a 400 km suroeste de Ascraeus Mons (que dos 3 volcáns de Tharsis Montes é o que está máis ó norte) e 400 km ó nordés de Arsia Mons (que é o membro dos Tharsis Montes que está máis ó sur). Os Tharsis Montes descansan ó longo dun crista nunha gran elevación que vai dirección nordés coñecida coma a *protuberancia de Tharsis* (ou avultamento), o cal case ocupa toda a rexión de Tharsis e estendese ó longo de máis de 3,000 km de ancho na rexión ecuatorial occidental de Marte. Olympus Mons, o volcán máis grande do Sistema Solar está na beira da *protuberancia de Tharsis*, a uns 1.200 km ó noroeste de Pavonis Mons.

Pavonis Mons é o volcán máis pequeno dos tres volcáns dos Tharsis Montes, ten uns 375 km de diámetro e queda case 14 km por riba do *datum* marciano (o hipotético nivel do *mar* marciano.) Coma volcán de escudo que é, Pavonis Mons ten unha pendente moi suave e cunha de inclinación só 4°. O cumio contén unha caldeira circular e profunda de 47 km de diámetro e con polo menos 5 km de profundidade. Unha gran depresión moi pouco profunda descansa inmediatamente ó nordés da pequena caldeira. Esta gran depresión ten uns 90 km de diámetro e estruturalmente é máis complexa cá pequena caldeira.

Coma case toda a rexión de Tharsis, Pavonis Mons ten un albedo moi alto e unha baixa capacidade calorífica volumétrica (a capacidade dun corpo volumétrico de almacenar calor), indicando que o volcán e os seus arredores están cubertos de grandes cantidades de po fino. O po forma un manto sobre a superficie que escurece ou muda a topografía e a xeoloxía das particularidades menos significativas da rexión. Tharsis é probablemente poeirento debido ás súas grandes alturas. A presión atmosférica no cumio é duns 130 Pa (1,3 mbar), un 21% da presión media da superficie de Marte. A densidade atmosférica é demasiado baixa para move-lo po unha vez este é depositado.

Xeoloxía
--------

Topografía en cor feita polo MOLA do Pavonis Mons.
A meirande parte do volume da superficie do volcán consiste en coladas de lava de comezos da idade Amazónica. As ladeiras do norte do volcán están moi fracturas con *grabens* e con fallas normais concéntricas que parten do cumio da caldeira do volcán. Na parte máis baixa da ladeira este, existe unha cadea de fosas elípticas ou ovais, aliñadas cara a abaixo e en dirección ó centro dunha depresión pouco profunda. Están ambas estruturas formadas polo colapso asociado a unha falla – as escarpas en cada lado da depresión son a liña de falla. (Estas estruturas normalmente son atopadas en lugares onde o chan foi movido por rochas fundidas ou forzas tectónicas.)

### Glaciares

Usando os datos das sondas Mars Global Surveyor e da Odyssey, combinados cos adiantos no estudo dos glaciares, os científicos suxeriron que os glaciares existiron no pasado en Pavonis Mons e probablemente aínda existan en moito menor medida. Evidencia disto son as cristas concéntricas (morenas depositadas polos glaciares), unha área nodosa (causada pola sublimación do xeo), e unha sección suave que flúe por riba doutros depósitos (refugallos que cobren o xeo do glaciar). O xeo puido ser depositado cando a oblicuidade de Marte alterou o clima do propio planeta, causando dese xeito que houbese máis humidade na atmosfera. Os estudos indican que a houbo unha glaciación no período Amazónico tardío, que é o período máis recente na cronoloxía de Marte. Probablemente ocorreron múltiples procesos glaciares. O xeo presente na actualidade é un dos recursos primordiais para unha posible colonización futura do planeta.

### Posible evidencia de placas tectónicas

Pavonis Mons é o volcán que está no medio na cadea de tres volcáns chamados colectivamente os Tharsis Montes da rexión do mesmo nome, e está case á altura do ecuador. Os outros dous volcáns do Tharsis Montes son o Ascraeus Mons e o Arsia Mons. Os tres volcáns do Tharsis Montes, xunto con outros volcáns máis pequenos que están máis ó norte, forman unha estreita liña. Propúxose a teoría de que está longa e estreita liña de volcáns podería se-lo resultado do movemento dunha placa tectónica que na terra dan coma resultado as cadeas de volcáns feitas por un *punto quente*.

Na cultura
----------

* O instrumental "Approaching Pavonis Mons by Balloon (Utopia Planitia)" é a última canción do albume Yoshimi Battles the Pink Robots, dos The Flaming Lips.
* Pavonis Mons é o lugar onde está situada a cidade de Sheffield na triloxía (de novelas) marciana de Kim Stanley Robinson. En Sheffield está tamén a base dun ascensor espacial.

Galería
-------

* Imaxe da Mars Global Surveyor que amosa un manto de po preto do cumio de Pavonis Mons. O po fai que a imaxe se vexa algo borrosa.Imaxe da Mars Global Surveyor que amosa un manto de po preto do cumio de Pavonis Mons. O po fai que a imaxe se vexa algo borrosa.
* Imaxe da THEMIS das canles e fosas da ladeira sur do Pavonis Mons.Imaxe da THEMIS das canles e fosas da ladeira sur do Pavonis Mons.
* Un cono de cinza na ladeira sur de Pavonis Mons.Un cono de cinza na ladeira sur de Pavonis Mons.

Notas
-----

1. 1 2 3 4 5 6  USGS : Gazetteer of Planetary Nomenclature (ed.). "Planetary Names: Mons, montes: Pavonis Mons on Mars". Consultado o 11-07-2011.
2. 1 2  Martian Weather Observation Arquivado 11 de marzo de 2007 en Wayback Machine. NASA MGS data 0.7 degrees N 245.9 degrees E 13368 meters
3. ↑  Carr, Michael H. (1973). "Volcanism on Mars". *Journal of Geophysical Research* **78**: 4049–4062. Bibcode:1973JGR....78.4049C. doi:10.1029/JB078i020p04049.
4. 1 2  Scott, D.H.; Dohm, J.M.; Zimbleman, J.R. (1998). Geologic Maps of Pavonis Mons, Mars. USGS, I-2561.
5. ↑  Plescia, J. B. (2004). "Morphometric Properties of Martian Volcanoes". *Journal of Geophysical Research* **109**: E03003. Bibcode:2004JGRE..10903003P. doi:10.1029/2002JE002031.  Table 1.
6. ↑  Carr, Michael H. (2006). *The Surface of Mars*. *Cambridge University Press*. p. 49. ISBN 978-0-521-87201-0.
7. ↑  Mouginis-Mark, P.J.; Harris, A.J.L.; Rowland, S.K. (2007). Terrestrial Analogs to the Calderas of the Tharsis Volcanoes on Mars in *The Geology of Mars: Evidence from Earth-based Analogs,* M. Chapman, Ed.; Cambridge University Press: Cambridge, UK, p. 76.
8. ↑  Zimbleman, J.R. (1985). "Surface Properties of Ascraeus Mons: Dust Deposits on a Tharsis Volcano" (PDF). *Lunar and Planetary Science* **XVI**: 934–935, Abstract #1477. Bibcode:1985LPI....16..934Z.
9. ↑  
Hartmann, W.K. (2003). *A Traveller's Guide to Mars: The Mysterious Landscapes of the Red Planet*. *Workman* (New York). p. 59. ISBN 978-0-7611-2606-5.
10. ↑  Shean, David E. (2005). "Origin and Evolution of Cold-Based Tropical Mountain Glacier on Mars: the Pavonis Mons Fan-Shaped Deposit". *Journal of Geophysical Research* **110**. Bibcode:2005JGRE..11005001S. doi:10.1029/2004JE002360.
11. ↑  Michael H. Carr (2006). *The surface of Mars*. *Cambridge University Press*. ISBN 9780521872010. Consultado o 21-03-2011.
12. ↑
13. ↑  ISBN 978-0-521-86698-9
14. ↑  Sleep, Norman H. (1994). "Martian plate tectonics". *Journal of Geophysical Research* **99**: 5639–5655. Bibcode:1994JGR....99.5639S. doi:10.1029/94JE00216.
15. ↑  ISBN 978-0-521-85226-5
16. ↑  "Copia arquivada". Arquivado dende o orixinal o 03 de xuño de 2011. Consultado o 10 de xullo de 2011.
17. ↑  Connerney, J. E. P. (2005). "Tectonic implications of Mars crustal magnetism". *Proceedings of the National Academy of Sciences* **102**: 14970–14975. Bibcode:2005PNAS..10214970C. PMC 1250232. PMID 16217034. doi:10.1073/pnas.0507469102.

Véxase tamén
------------

### Outros artigos

* Cuadrángulo de Tharsis.
* Tharsis Montes.
* Ascraeus Mons.
* Arsia Mons.

### Ligazóns externas

* Geologic Map of Pavonis Mons Volcano, Mars, available as 16.3 Mb PDF file, U.S. Geological Survey 1998

|  |  |
| --- | --- |
| Control de autoridades | 
* Wd: Q735657
* WorldCat
* VIAF: 243862577
* GND: 4580709-7
* GPN: 4620
* LCCN: sh2005020021

 |